ΓΡΑΠΤΗ ΕΡΩΤΗΣΗ P-2361/00

υποβολή: Monica Frassoni (Verts/ALE) προς την Επιτροπή

(7 Ιουλίου 2000)

Θέμα: Συμμετοχή των πολιτών της Κοινότητας στις δημοτικές εκλογές του Βελγίου

Κάθε έξι χρόνια διεξάγονται στο Βέλγιο εκλογές για την ανανέωση των δημοτικών συμβουλίων. Οι πολίτες της Κοινότητας δικαιούνται να ψηφίσουν, εφόσον είναιπήκοοι κράτους μέλους της Ένωσης, έχουν συμπληρώσει το 18ο έτος της ηλικίας τους, είναι κάτοικοι βελγικού δήμου και είναι εγγεγραμμένοι στους βελγικούς εκλογικούς καταλόγους.

Ωστόσο, οι δήμοι του Βελγίου δε χρησιμοποιούν όλοι τις ίδιες μεθόδους, προκειμένου να διασφαλίσουν την άσκηση του δικαιώματος αυτού, μέσω της εγγραφής στους τοπικούς εκλογικούς καταλόγους. Ορισμένοι δήμοι αποστέλλουν, απλώς, στους πολίτες της Ένωσης που διαμένουν σε αυτούς, το έντυπο για την εγγραφή τους στους εκλογικούς καταλόγους, η οποία είναι απαραίτητη, προκειμένου να μπορέσουν να ψηφίσουν, καλώντας τους να το συμπληρώσουν μέχρι την 31η Ιουλίου το αργότερο.

Άλλοι δήμοι, αντίθετα, αποστέλλουν προσκλήσεις σε ενημερωτικές συνεδριάσεις, στις οποίες μπορούν να συμμετάσχουν οι πολίτες της Ένωσης που διαμένουν σε αυτούς, εφόσον επιθυμούν να ψηφίσουν. Η διαδικασία αυτή καθιστά για τους πολίτες της Κοινότητας την εγγραφή τους στους βελγικούς εκλογικούς καταλόγους δυσχερέστερη. Αυτό που μας ανησυχεί είναι ηποψία ότι οι διαφορετικές αυτές διαδικασίεςπαγορεύονται από εκλογικές σκοπιμότητες.

Μπορεί η Επιτροπή να επιβεβαιώσει ότι η πρακτική αυτή συνιστά παραβίαση της κοινοτικής νομοθεσίας η οποία καθορίζει τους τρόπους άσκησης του δικαιώματος του εκλέγειν και του εκλέγεσθαι στις δημοτικές εκλογές για τους κατοίκους της Κοινότητας που διαμένουν σε ένα κράτος μέλος του οποίου δεν είναιπήκοοι;

Μπορεί η Επιτροπή να εγγυηθεί ότι όλοι οι πολίτες των χωρών μελών της Ένωσης, που διαμένουν στο Βέλγιο έχουν τις ίδιες ευκαιρίες, όσον αφορά την άσκηση του εκλογικού δικαιώματός τους, και ισότιμη πρόσβαση στη σχετική ενημέρωση, ανεξάρτητα από το δήμο διαμονής τους;

Απάντηση του κ. Vitorino εξ ονόματος της Επιτροπής

(28 Ιουλίου 2000)

Το άρθρο 11 της οδηγίας 94/80/ΕΚ του Συμβουλίου, της 19ης Δεκεμβρίου 1994, περί λεπτομερών κανόνων άσκησης του δικαιώματος του εκλέγειν και εκλέγεσθαι κατά τις δημοτικές και κοινοτικές εκλογές από τους πολίτες της Ένωσης που κατοικούν σε κράτος μέλος του οποίου δεν είναιπήκοοι(1) προβλέπει ότι το κράτος μέλος κατοικίας ενημερώνει εγκαίρως και καταλλήλως τους εκλογείς και εκλόγιμους του άρθρου 3 σχετικά με τις προϋποθέσεις και τις λεπτομέρειες άσκησης του δικαιώματος του εκλέγειν και του εκλέγεσθαι στο εν λόγω κράτος.

Σε απάντηση στη γραπτή ερώτηση E-3111/95 του κ. Ullmann και του κ. Kreissl-Drfler(2), η Επιτροπή είχε ήδη την ευκαιρία να επιβεβαιώσει ότι η μόνηποχρέωση των κρατών μελών είναι να ενημερώνουν καταλλήλως τους κατοίκους, ενώ επαφίεται εξ ολοκλήρου στη διακριτική ευχέρεια των κρατών μελών να επιλέξουν τους τρόπους κοινοποίησης της πληροφορίας. Έτσι, το γεγονός ότι οι δημοτικές αρχές εφαρμόζουν διαφορετικούς τρόπους προκειμένου να έρθουν σε επαφή και να ενημερώσουν τουςπηκόους των κρατών μελών της Κοινότητας δεν αντίκειται στην οδηγία.

Σύμφωνα με το άρθρο 13 της οδηγίας, η Επιτροπήποβάλλει έκθεση στο Ευρωπαϊκό Κοινοβούλιο και το Συμβούλιο για την εφαρμογή της οδηγίας εντός προθεσμίας ενός έτους από τη διενέργεια σε όλα τα κράτη μέλη δημοτικών και κοινοτικών εκλογών των οποίων η οργάνωση έχει στηριχθεί στις διατάξεις της οδηγίας, δηλαδή το αργότερο το Μάρτιο του 2002. Η αξιολόγηση των ενημερωτικών εκστρατειών που διεξήχθησαν στα κράτη μέλη θα πραγματοποιηθεί με την ευκαιρία της έκθεσης αυτής.

(1) ΕΕ L 368 της 31.12.1994.

(2) ΕΕ C 79 της 18.3.1996.